מעבר לגדר 
לא תבוא אלי לכפר, אימי אומרת; כי הדרכים לכאן סגורות; הם ערמו תילי עפר, איבה גוברת; והכפר מוקף גדרות.; ואני הרי יודעת; אהבתנו תגבר על אלפי גדרות; כי בתוכי אני שומעת; שלא יהיה לי אף איש אחר.; אל הגן ליד באר אני פוסעת; כי כאן נפגשנו במקרה; ואתה אל תישבר, אני נשבעת; שהגורל אינו טועה.; כי אני הרי יודעת...; כל ימי לילותי; רק לא לחדול ולוותר; אתה חיי געגועי; כאן רק מעבר לגדר; כאן לא רחוק מהגדר.; ומעל ענן קרב, בא לעברנו; הוא בא מתוך הכפר שלך; ואתה עכשיו אוייב, אומרים אצלנו; אבל אני אלך איתך.; יום יבוא אני יודעת; אהבתנו תגבר על כאב גדול; והם יראו, אני בוטחת; כי אהבה יכולה על הכל.; כל ימי לילותי...; 